2020. gada 13. augustā Rīkojums Nr. 420

Rīgā (prot. Nr. 47 20. §)

**Par valsts nekustamā īpašuma Tērbatas ielā 75, Rīgā, pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē valsts nekustamo īpašumu (nekustamā īpašuma kadastra Nr. 0100 028 0138) – zemes vienību (zemes vienības kadastra apzīmējums 0100 028 0138) 0,2495 ha platībā un astoņas būves (būvju kadastra apzīmējumi 0100 028 0138 001, 0100 028 0138 002, 0100 028 0138 004, 0100 028 0138 005, 0100 028 0138 006, 0100 028 0048 007 (adrese – Brīvības ielā 96, Rīgā), 0100 028 0138 008 un 0100 028 0138 009) – Tērbatas ielā 75, Rīgā, kas ierakstīts zemesgrāmatā uz valsts vārda Finanšu ministrijas personā, kopā ar būvi (būves kadastra apzīmējums 0100 028 0138 007).

2. Pircējs par valsts nekustamo īpašumu maksā *euro*.

3. Finanšu ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents A. K. Kariņš

Finanšu ministrs J. Reirs